ඔවුන් කලකට පසුව ඇප මත එළියට ආවේ අලුත් යාලුවෙක් ද හොයාගෙනය. ඒ බන්ධනාගාරයේ සේවය කර වැඩ තහනමට ලක්වූ මංජුය. මංජු ද මතුගම පදිංචිකරුවෙකි. මංජු යනු මතුගම ශාන් ආදරය කළ පෙම්වතිය සමග පසුව ප්‍රේම සම්බන්ධයක් ගොඩනගාගත් බව කියන එකම පාසලේ ඉහළ පංතිවල ඉගෙන ගත් සිසුවෙකි. ඒ නිසා ශාන්ට, මංජු සමග රණ්ඩුවක් තිබුණේය. කෙසේ නමුත් මංජු පසු කලෙක මහින්දලාල් සමග නොහොඳ නෝක්කාඩුවක් ද ඇති කර ගත්තේය. ඒ අතර තුර මංජුට වෙඩි තබා ඝාතනය කෙරිණ. එය කවුරු අතින් සිදු වුවාද යන්න ගැටලු සහගත නමුත් එහි වරද පැටවුණේ ශාන්ටය. ශාන් ඒ වෙනුවෙන් අත්අඩංගුවට පත් විය. ඒ 2009 වසරේදීය. ඔහු සමගම බන්ධනාගාර ගතවූ තවත් පාතාල සාමාජිකයෝ කීප දෙනෙක් වූහ. ඒ ආමි රොෂාන් හා ආමි රොෂාන්ගේ මල්ලීය. ඔවුන්ගේ මිතුදම හඳුනාගන්නට පෙර ශාන්ට එළියේ තවත් යාලුවෝ දෙන්නෙක් විය. ඒ ඔහුලේ ඥාති සහෝදරයෙක් වූ අසංක හා ගයාන් කුමාර නොහොත් ගවරිය. මතුගම හොල්ලාගෙන සිටියේ මේ තුන් කට්ටුවය. ඔවුන් පාසල් කාලයේ සිටම මිතුරෝ වූහ. මතුගම ප්‍රදේශයේ කොතැනක හෝ ගැටුමක් ඇති වුවහොත් එහි කොනක මේ තිදෙනා ද සිටියහ. ඔවුන්ට තවත් මිතුරෙක් පසුව හමුවිය. ඒ යුද හමුදාවේ කලක් සේවය කර පළා ආ බුද්ධිකය. ශාන් බන්ධනාගාර ගත වූ පසු බුද්ධික ශාන්ගේ තැන ගන්නට තැත් කළේය. ඔහුට ආයුධ හැසිරවීමේ හැකියාව තිබූ නිසාත් යුද පුහුණුවක් තිබූ නිසාත් ආයුධ සොයා ගැනීමේ සම්බන්ධකම් පැවති නිසාත් ඒ තැන ගන්නට පහසු බවක් පෙනිණ. එහෙත් වැඩිය දඟලන්නට ඉඩ නොතබා ශාන් බන්ධනාගාරයේ සිටම බුද්ධිකව ඝාතනය කර වූයේය.
බන්ධනාගාරයේ සේවය කර වැඩ තහනමට ලක්වූයේ කවුරුන්ද?
මංජු